מלך מרוקו

מלך מרוקו הוא ראש המדינה של ממלכת מרוקו, שלה משטר מונרכי חוקתי. מלך מרוקו ממנה את ראש הממשלה.

בשונה ממשטר נשיאותי טיפוסי, בו הנשיא הוא המנהיג הבכיר ביותר של הרשות המבצעת ונחשב לראש ממשלה וראש מדינה כאחד, ראש המדינה של מרוקו הוא המלך, שמחזיק בסמכות נרחבת ברשות המבצעת ובעל סמכות בלעדית על הצבא, הדת והרשות השופטת.

המלך הראשון מהשושלת האידריסית היה אידריס בן עבדאללה  שכיהן בתפקיד בין 789 ל-791. המלך הראשון מהשושלת העלאווית היה א-רשיד, סולטאן מרוקו שכיהן בתפק

יד בין 1666 ל-1672.

המלך הנוכחי הוא מוחמד השישי, שמכהן מאז פטירת אביו חסן השני ב-1999.
סמכויות
מרוקו היא מונרכיה חוקתית וחוקת מרוקו משנת 2011 אומצה בעקבות משאל העם החוקתי שנערך באותה שנה, על רקע גל מחאות שבהן דרשו המפגינים חירויות פוליטיות נרחבות יותר, כחלק מתנועת "האביב הערבי". בתגובה לכך, מינה המלך ועדה חוקתית לגיבוש חוקה חדשה, אשר צמצמה חלק מסמכויותיו והנהיגה רפורמות דמוקרטיות. החוקה מגדירה את המדינה כמלוכה חוקתית, שבה הסמכות המלכותית מופעלת בהתאם לחוקה, והמלך אינו מקבל את כל ההחלטות לבדו. עם זאת, החוקה ממשיכה להעניק למלך סמכויות נרחבות, לרבות הכרעה סופית בעניינים מרכזיים של מדיניות ופיתוח לאומי.

כמו במונרכיות חוקתיות אחרות, המלך משמש כראש המדינה וכסמלה העליון של אחדות האומה המרוקאית, והוא מייצג את המדינה בזירה הדיפלומטית. עם זאת, למלך יש שליטה מוחלטת על הכוחות המזוינים ועל מערכת המשפט, וכן על ענייני דת ומדיניות חוץ. בנוסף, הוא מחזיק בסמכות למנות ולפטר ראשי ממשלה מהמפלגה הגדולה ביותר בפרלמנט.

מאז 1962, מוגדר המלך בחוקה גם כ"אמיר אל-מומינין" (מפקד המאמינים), תואר המעניק לו סמכות דתית מסוימת. תואר זה מעניק למלוכה בסיס לגיטימי דתי, הנשען בין היתר על המעמד השריפי של השושלת, ומאשש רעיון שהיה מקובל במרוקו עוד קודם לכן.

במרוקו נחשב לעבירה פלילית לערער על המונרכיה, לרבות ביקורת פומבית על החלטותיו המדיניות של המלך.ממוזער|הארמון המלכותי של מרוקו, בבירה ברבאט
הון הממלכה ובו גם הונו האישי של המלך מוערך במיליארדי דולרים. המלך מחזיק במספר ארמונות רב, ומתגורר בעיקר בארמון המלכותי  ברבאט. מלבד זאת מחזיק המלך ביאכטות, מכוניות פאר ויצירות אמנות רבות.

 מלכי מרוקו 

+שםתמונהתקופת חייםתחילת כהונהסוף כהונההערותשושלתמוחמד החמישי125px|לא ממוסגר|מרכז10 באוגוסט 1909 – 26 בפברואר 1961 (בגיל 51)14 באוגוסט 195726 בפברואר 1961בן יוסוףהשושלת העלוויתחסן השני125px|לא ממוסגר|מרכז9 ביולי 1929 – 23 ביולי 1999 (בגיל 70)26 בפברואר 196123 ביולי 1999בן מוחמד החמישיהשושלת העלוויתמוחמד השישי125px|לא ממוסגר|מרכז21 באוגוסט 196323 ביולי 1999מכהןבן חסן השניהשושלת העלווית

קישורים חיצוניים

 הערות שוליים 

*
קטגוריה:מרוקו: פוליטיקה